**de-a v-aţi ascunselea**

*Misionara*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

m-am ascuns aici

ca o umbră

sculptată în ceţuri de fum

pielea mea netăbăcită încă

mai străluce-tainic veşmânt-

şi m-am ascuns acolo

în piatra asprită de vânturi

-nou legământ-

jocul acesta: ,,de-a v-aţi ascunselea din mine,,

ar trebui să mă socoată mai bună

mai nemiloasă mai tare

ca o unghie-elitră

cu aripă de stâncă

învaţ cum să strig şi

să trăiesc